Grønvold sag og mølle

Grønvold sag og mølle er et sag- og møllebruk beliggende ved Dokkaelven på Aust-Torpa i Nordre Land kommune. 

Bruket er i dag nedlagt og er et registrert kulturminne.

 Historie 
miniatyr|Inngangsparti.
miniatyr|Saghuset fra siden.
Arbeidet med Grønvold sag og mølle ble påbegynt i 1855, men det hadde alt før dette vært mindre anlegg på plassen.Sandberg mfl. s.20 I 1865 besto bruket av både mølle og sag, samt tørkeinnretninger, vadmelstampe og farveri.Sandberg mfl. s.22-23 Saghuset som står på Grønvold idag ble bygget opp årene 1900–1901.Sandberg mfl. s.34 Saghuset har en selvbærende takkonstruksjon med et spenn på 14 meter.Skartlien, Ingolf: Torpinger vil bevare mølle Samhold, 14. april 1994

Det har vært flere dammanlegg ved Grønvold. Den store Grønvoldsdammen fra 1881 ble tatt av flom 10. mai 1934Sandberg mfl. s.12, og ble ikke bygget opp igjen.Sandberg mfl. s.32 Bruket gikk over til elektrisk kraft i 1936.Sandberg mfl. s.13 Før det kom elektrisitet til hele Torpa var det et kraftverk med fallhøyde på 7 meter og 40 hk installert kapasitet ved Grønvold.Sandberg mfl. s.33

På det meste ble det malt 500 tonn mel i året på Grønvold. Rekordåret 1946/47 ble det malt 536 tonn mel.Sandberg mfl. s.78 

Ved sagen ble det også produsert et eget panel, såkalt «Pussrud-panel». Dette var et ukantet furupanel med villmarkspreg, og det er siden laget panel av denne typen under andre navn ved flere bruk.Sandberg mfl. s.34-35 

Grønvold sag og mølle var i lange perioder blant de største arbeidsplassene i Torpa med opp til 12 mann i arbeid, og en av få industrielle virksomheter i bygden.Ødegaard, s.19. Fra år 1900 var bruket organisert som et aksjeselskap.Sandberg mfl. s.42 I 1926 ble den første broen ved Grønvold, den gamle Grønvold bru, bygget.Ødegaard, s.139.

 Senere år 
miniatyr|Grønvold sag og mølle sett fra motsatt side av elven (2013).
Det er ikke lengre ordinær drift på anlegget, siste år med normal drift var 1988/89, men både sag- og mølleinnretninger er fungerende, og det er tidvis demonstrasjonsproduksjon i mindre skala. 

I 1994 ble Stiftelsen Grønvold Sag og Mølle opprettet, og det er denne som eier bruket.Sandberg mfl. s.110 Stiftelsens formål er å bevare og drive bruket videre. Årlig arrangeres Grønvoldsdagen i regi av stiftelsen.Møllebesøk - Ullsaker Gjestegård (besøkt 6. september 2013) 

I 2013 ble stiftelsen slettet og foreningen Grønvolds Venner opprettet. Grønvolds Venner overtok alle stiftelsens eiendeler og forpliktelser og driver etter de samme retningslinjer som stiftelsen tidligere gjorde. Det drives fortsatt småskalaproduksjon av byggmjøl og gryn som selges i lokale forretninger. Demonstrasjonskjøring av mølla gjøres på forespørsel. 

 Referanser 

 Litteratur 
 Sandberg, Magnus mfl. Grøndvold: Saga - mølla og bygda. Stiftelsen Grønvold Sag og Mølle (1996)
 Ødegaard, Svein-Erik: Boka om Land IX - Torpa A. Nordre Land Kommune (2002). ISBN 82-91525-02-1

 Eksterne lenker 



Kategori:Kulturminner i Nordre Land
Kategori:Tekniske og industrielle kulturminner i Norge
Kategori:Torpa
Kategori:Norske trevareprodusenter
Kategori:Norske næringsmiddelprodusenter
Kategori:Næringsliv i Nordre Land
Kategori:Byggverk i Nordre Land
Kategori:Møller i Norge